สังคมข่าวหุ้น
ดัชนีอยู่ที่ระดับ 1,614.86 จุด ปรับขึ้น 11.80 จุด หรือคิดเป็น 0.74% มีมูลค่ารวมทั้งสิ้น 83,910 ล้านบาท เคลื่อนไหวในกรอบ 1,591.81-1,618.19 จุด 
ดัชนีอยู่ที่ระดับ 1,614.86 จุด ปรับขึ้น 11.80 จุด หรือคิดเป็น 0.74% มีมูลค่ารวมทั้งสิ้น 83,910 ล้านบาท เคลื่อนไหวในกรอบ 1,591.81-1,618.19 จุด
21 ก.ย. 2564

*ปิดตลาดวานนี้ (21 ก.ย.) ดัชนีอยู่ที่ระดับ 1,614.86 จุด ปรับขึ้น 11.80 จุด หรือคิดเป็น 0.74% มีมูลค่าซื้อขายรวมทั้งสิ้น 83,910 ล้านบาท เคลื่อนไหวในกรอบ 1,591.81-1,618.19 จุด โดยหลักทรัพย์ที่มีมูลค่าซื้อขายสูงสุด ได้แก่ DELTA, SCB และ PTT
*วานนี้หุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ระหว่างวันราคาขึ้นไปทำทำนิวไฮรอบ 2 เดือน รับปัจจัยหนุน ศบค.จ่อคลายล็อกโรงหนังทั่วประเทศ 27 ก.ย.นี้ ก่อนราคาย่อลงช่วงปิดตลาด ส่วนโบรกฯ ประเมิน Q3/2564 เป็นจุดเริ่มต้นพลิกกำไร แม้ผลการดำเนินงานยังไม่ฟื้น แต่มีบันทึกกำไรขายหุ้น SF พยุง คาดปลายปีนี้เริ่มเห็นผลการดำเนินงานฟื้นเด่น หลังโควิดสงบ หนังฟอร์มยักษ์จ่อเข้าฉายเพียบ
*บริษัท เอสซีจี แพคเกจจิ้ง จำกัด (มหาชน) หรือ SCGP ก็ไม่แพ้กันวานนี้ราคาปรับขึ้นโดดเด่น บล.ไทยพาณิชย์ยังคงแนะนำซื้อ ให้ราคาเป้าหมาย 72 บาท เพิ่มกำลังการผลิตกระดาษบรรจุภัณฑ์เวียดนามเสร็จปี 2567 หนุนกำไรเพิ่มขึ้น 3-4% บล.เมย์แบงก์ คาดว่าปีนี้จะมีกำไรสุทธิ 8,912 ล้านบาท
*“ตลาดหลักทรัพย์ฯ” เปิดรับฟังความเห็น ปรับปรุงเกณฑ์คำนวณดัชนีหุ้นไทย ตั้งแต่ 20 ก.ย.-1 ต.ค.นี้ เล็งถอดการพิจารณา “หุ้นฟรีโฟลทต่ำ-ติดมาตรการกำกับซื้อขายทุกระดับ” พ้นดัชนี ลดความผันผวน-สะท้อนสภาพการณ์ คาดบังคับใช้เดือนธ.ค. 2564
*ฟิทช์ฯ ปรับเพิ่มอันดับเครดิตสากลสกุลเงินต่างประเทศระยะสั้น ของธนาคารไทยพาณิชย์ (SCB) เป็น ‘F2’ สะท้อนถึงโอกาสที่ทางการไทยจะยังคงสนับสนุนให้ระบบเศรษฐกิจและการเงินของไทยมีเสถียรภาพต่อเนื่อง
*วิจัยกรุงศรี ประเมินแผนเปิดรับนักท่องเที่ยวต่างชาติระยะ 2 ในพื้นที่ 4 จังหวัดนำร่องอาจต้องเลื่อนเปิดกรุงเทพฯ หลังฉีดวัคซีนได้แค่ 40.7% จากเกณฑ์ 70% หลังภาครัฐตั้งเป้า 5 ปี ดึงดูดนักลงทุนต่างชาติสร้างเม็ดเงิน 1 ล้านล้านบาท คาดจำนวนนักท่องเที่ยวกลับมาปกติปี 2568 ด้านยอดผู้ติดเชื้อผ่านจุดสูงสุดแล้วคาดสิ้นปีเหลือ 2.5 พันรายต่อวัน เสียชีวิต 40 รายต่อวัน ชี้เดือนต.ค. ภาครัฐทยอยผ่อนคลายกิจกรรมเพิ่ม แต่ยังมีความไม่แน่นอนสูง
*บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ได้ยื่นร่างแบบแสดงรายการต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) โดยคาดว่าจะออกและเสนอขายหุ้นกู้ไม่ด้อยสิทธิ ไม่มีประกัน แก่ประชาชนทั่วไป จองซื้อผ่านวอลเล็ตซื้อขายหุ้นกู้ บนแอปพลิเคชัน “เป๋าตัง” ของธนาคารกรุงไทยเท่านั้น และการชำระหนี้ตามหุ้นกู้ตลอดจนการโอนหุ้นกู้ ที่ฝากไว้ในบัญชี Wallet Scripless จะทำผ่านระบบดิจิทัลในวอลเล็ตซื้อขายหุ้นกู้ ธนาคารกรุงไทย เป็นผู้จัดการการจัดจำหน่าย และเป็นผู้แทนผู้ถือหุ้นกู้
*“เจเคเอ็น โกลบอล มีเดีย” ของ เจ๊แอน “จักรพงษ์ จักราจุฑาธิบดิ์” ลุยธุรกิจโฮมช้อปปิ้ง ส่งลูกถือหุ้นใหญ่ 51% “ไฮ ช็อปปิ้ง” ธุรกิจที่วีโฮมช้อปปิ้งผ่านช่องทางทีวีดาวเทียม PSI เปลี่ยนชื่อช่องเป็น JKN Hi Shopping ผนึกกลุ่ม “ฮุนได โฮมช้อปปิ้ง เน็ตเวิร์ค คอปอเรชั่น” เพื่อกระตุ้นและสร้างประสบการณ์การซื้อสินค้าที่เหนือความคาดหมายให้แก่ผู้บริโภค หวังช่วยผลักดันยอดขายสินค้าในกลุ่ม Commerce ภายในสิ้นปีนี้ 100 ล้านบาท